gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3519, del 17-06-1999 (1999/4762)

Informació pública de la protocolització de l'Alternativa Tècnica del Programa d'Actuació Integrada de la Unitat d'Execució M-14-2 del Pla Parcial del Sector M-14-2 de les Marines de Dénia.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4762


Organisme emissor
:   Mongomar, SL

Tipus de document
:   Anunci

Informació pública de la protocolització de l'Alternativa Tècnica del Programa d'Actuació Integrada de la Unitat d'Execució M-14-2 del Pla Parcial del Sector M-14-2 de les Marines de Dénia. [1999/4762]
  
Benito Caudeli Pastor, en nom de la societat mercantil Mongomar, SL, domiciliada a Dénia (Alacant), Explanada de Cervantes, número 27, amb NIF B-03034360, ha procedit per Acta de data 3 de maig de 1999, número d'ordre 1.698, a la protocolització davant el notari de Col·legi de València, amb residència a Dénia, Miguel Giner Albalate, de l'Alternativa Tècnica del Programa d'Actuació Integrada de la Unitat d'Execució M-14.2 del Pla Parcial del Sector M-14.2 de Les Marines de Dénia (Alacant), segons el Pla General d'Ordenació Urbana aprovat per l'Ajuntament de Dénia, tot allò de conformitat amb el procediment de l'article 48 de la Llei 6/1994, de 15 de novembre de 1994 de la Generalitat Valenciana, Reguladora de l'Activitat Urbanística.
  
I mitjançant aquest edicte.
  
Es fa constar:
  
1. L'objecte i característiques essencials de la Iniciativa Tècnica.
  
Programa d'Actuació Integrada de la Unitat d'Execució M-14.2 de Les Marines de Dénia (Alacant), acompanyada dels corresponents Pla Parcial i Document d'Homologació del Pla Parcial del Sector M-14.2, Projecte de Reparcel·lació i Projecte d'Urbanització de la Unitat d'Execució M-14.2, amb el fi d'aconseguir l'equidistribució de càrregues i la realització de les obres d'urbanització de l'esmentada Unitat.
  
2. La notaria on estan dipositats els documents està situada al carrer Marqués de Campo, número 27, de Dénia (Alacant).
  
3. L'exemplar dipositat a l'Ajuntament de Dénia s'identifica com a Programa d'Actuació Integrada de la Unitat d'Execució M-14.2 de Les Marines de Dénia (Alacant).
  
4. L'advertència que dins el termini de 20 dies, comptadors des de la publicació de l'últim anunci, qualsevol persona podrà comparéixer en l'esmentada notaria per obtenir còpia de l'acta o exhibició d'aquesta.
  
5. La possibilitat de consultar a l'Ajuntament de Dénia les actuacions derivades de la documentació dipositada i la de presentar davant aquest, per a la seua incorporació a aquella, tant al·legacions com alternatives tècniques que pretenguen competir amb l'exposada, així com proposicions jurídicoeconòmiques per a l'execució d'aquestes.
Diari Oficial de la Generalitat Valenciana


Sumari del DOGV 3449, del 08-03-1999 (1999/1504)

Informació pública de la citació per a pràctica de notificació per compareixença de la provisió de constrenyiment. Número d'emissió 17.3.2.62.913.
--------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1504


Organisme emissor
:   Agència Estatal d'Administració Tributària. Delegació de Badajoz

Tipus de document
:   Anunci

Informació pública de la citació per a pràctica de notificació per compareixença de la provisió de constrenyiment. Número d'emissió 69.3.3.77.750. [1999/S1504]
  
De conformitat amb el que disposa l'article 105.6 de la Llei General Tributària (Llei 230/1963 de 28 de desembre), segons la redacció donada per l'article 28.1 de la Llei 66/1997, de 30 de desembre, per aquest es fa saber que s'ha intentat la notificació a les persones interessades o als seus representants, sense que haja sigut possible practicar-la per causes no imputables a l'administració tributària, mitjançant aquest anunci es fa públic que es troben pendents de practicar les següents notificacions:
  
- Relació de deutors amb notificacions pendents: els inclosos en la relació adjunta.
  
- Procediment que motiva les notificacions: procediment administratiu de constrenyiment.
  
- Òrgan responsable de la seua tramitació: òrgans de recaptació d'aquesta delegació.
  
Els deutors inclosos en la relació adjunta, o els representants acreditats com cal, hauran de comparéixer, a fi que es practique la notificació pendent, en el termini de 10 dies comptadors des de l'endemà de la publicació d'aquest edicte en el butlletí oficial corresponent, de dilluns a divendres en horari de 9.00 a 14.00 hores, en la Unitat de Recaptació de qualsevol de les oficines de l'Agència Estatal d'Administració Tributària en aquesta província, situada a:
  
- Don Benito: c/ Alonso Martín, 6.
  
- Mérida: plaça de Santa María, 5.
  
- Zafra: avinguda Antonio Chacón, s/n.
  
- Badajoz: passeig de San Francisco, 17.
  
Els deutors que citats en aquest anunci no compareguen per si mateix o els seus representants acreditats com cal, en el termini fixat abans, s'entendran notificats a tots els efectes legals des de l'endemà del venciment del termini assenyalat per a comparéxier.
  
Badajoz, 5 de març de 1998.- El cap de la Dependència: Rafael Díaz García.
  
Dades del contribuent: 23122837F. Jiménez Vázquez, Juan Antonio. Avinguda Real de Madrid, 59-29, València
  
Concepte/Descripció/Objecte Tributari: Sanció Ex. A-47440-O serveis territorials de la Conselleria d'Obres Publiques, Urbanisme i Transports de València.
  
Clau liquidació: Z7432031046113777
  
Import: 60.000
Diari Oficial de la Generalitat Valenciana


Sumari del DOGV 3491, del 10-05-1999 (1999/3509)

Informació pública de l'aprovació definitiva del Projecte de Reparcel·lació del Sector No Programat número 2, Cantallops.
-------------------------------------------------------------------------------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3509


Organisme emissor
:   Ajuntament de Massamagrell

Tipus de document
:   Anunci

Informació pública de l'aprovació definitiva del Projecte de Reparcel·lació del Sector No Programat número 2, Cantallops. [1999/Q3509]
  
De conformitat amb el que ha acordat el Ple de l'Ajuntament de Massamagrell, en la sessió de data 17 de desembre de 1998, ha romàs elevada automàticament a definitiva l'aprovació del Projecte de Reparcel·lació del Sector No Programat número 2, Cantallops, del sòl urbanitzable, amb efectes del 23 de març de 1999, perquè ha transcorregut el període d'exposició pública, sense que s'haja presentat cap al·legació.
  
Cosa que es fa pública als efectes d'executivitat de l'acord, i s'adverteix que contra l'aprovació a què es fa referència, que posa fi a la via administrativa, s'hi pot interposar un recurs contenciós administratiu davant la Sala del Tribunal Superior de Justícia de la Comunitat Valenciana, en el termini de dos mesos des de la publicació d'aquest edicte.
Diari Oficial de la Generalitat Valenciana


Sumari del DOGV 3550, del 30-07-1999 (1999/6788)

Informació pública del projecte de reparcel·lació de la unitat d'execució SUR-9, el Colomer.
--------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6788


Organisme emissor
:   Ajuntament d'Onda

Tipus de document
:   Anunci

Informació pública del projecte de reparcel·lació de la unitat d'execució SUR-9, el Colomer. [1999/Q6788]
  
Vist el projecte de reparcel·lació de la unitat d'execució SUR-99, el Colomer, redactat per l'enginyer de camins municipal, el senyor Alfonso de Cachavera Guimerá, així com el programa d'actuació integrada de la unitat d'execució esmentada, compost per alternativa tècnica (pla parcial del sector SUR-9 i projecte d'urbanització) i la proposició juridicoeconòmica, redactats per l'enginyer de camins municipal i per l'assessor jurídic de l'Àrea d'Urbanisme i Serveis.
  
D'acord amb el que s'estableix en els articles 45 i 46 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, mitjançant el Decret de data 28 de juny de 1999, de l'Alcaldia, s'ha disposat sotmetre a informació pública, pel període de 20 dies hàbils, l'alternativa tècnica del programa i els projectes d'urbanització i reparcel·lació de la unitat d'execució SUR-9, a l'efecte que, durant el termini indicat, s'hi puguen presentar al·legacions i/o alternatives tècniques.
Diari Oficial de la Generalitat Valenciana


Sumari del DOGV 3463, del 29-03-1999 (1999/2039)

Recurs contenciós administratiu número 02/1326/1998.
----------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/2039


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1326/1998. [1999/S2039]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que María del Mar Pino Montesinos ha interposat un recurs contenciós administratiu amb el número 02/1326/1998, contra la Resolució de data 20 de febrer de 1998, de la Conselleria de Sanitat, sobre la desestimació de la reclamació interposada contra el Col·legi Farmacèutic d'Alacant, sobre la sol·licitud d'obertura de farmàcia a Mutxamel.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3587, del 21-09-1999 (1999/7866)

Informació pública i convocatòria d'iniciatives alternatives de l'activitat proposada per les mercantils Zap Boat, SL, i Hostal Mas de Pau, SL, per a la instal·lació d'un centre d'alt rendiment esportiu al terme municipal de Penàguila (Alacant). DIC-111/1999.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3587

Data del DOGV
:   21-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7866


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública i convocatòria d'iniciatives alternatives de l'activitat proposada per les mercantils Zap Boat, SL i Hostal Mas de Pau, SL, per a la instal·lació d'un centre d'alt rendiment esportiu al terme municipal de Penàguila (Alacant). DIC-111/1999. [1999/M7866]
  
El conseller d'Obres Públiques, Urbanisme i Transports, amb data 22 de juliol de 1999, resolgué admetre a tràmit i sotmetre a informació pública, durant el termini de 20 dies, la iniciativa proposada per la representació de les mercantils Zap Boat, SL i Hostal Mas de Pau, SL, per a la instal·lació d'un centre d'alt rendiment esportiu comprensiu d'hotel de cinc estreles, aparthotel, centre de rehabilitació, club esportiu i de les instal·lacions esportives següents: camp de golf, hípica, futbol, tennis, esquaix, tir, pàdel, frontó i birles, al terme municipal de Penàguila (Alacant), de conformitat amb allò que s'ha disposat en l'article 20 de la Llei 4/1992, de la Generalitat Valenciana, de 5 de juny, sobre Sòl No Urbanitzable.
  
Així mateix se sotmet a exposició pública mitjançant el present anunci l'estudi d'impacte ambiental de l'activitat ja referida, pel termini de 20 dies, en compliment d'allò que s'ha disposat en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.
  
Durant el dit termini els interessats podran presentar reclamacions i suggeriments, així com d'altres iniciatives i alternatives a la proposta desencadenant del procediment.
  
Durant l'indicat termini l'expedient estarà de manifest en els serveis territorials d'Urbanisme a Alacant, avinguda d'Aguilera, número 1, tercer.
Diari Oficial de la Generalitat Valenciana


Sumari del DOGV 3500, del 21-05-1999 (1999/4076)

Recurs contenciós administratiu número 02/2433/1998.
----------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4076


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2433/1998. [1999/Q4076]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Vicente Tormo Albert ha interposat un recurs contenciós administratiu amb el número 02/2433/1998, contra la Resolució de 19 de juny de 1998, de la Secretaria General de la Conselleria de Cultura, mitjançant la qual es desestima el recurs contra la Resolució de 17 de febrer de 1998, del director general de Política Lingüística, sobre la denegació d'exempció de l'avaluació de la matèria de valencià al seu fill, el senyor Alejandro Tormo Soler.
  
Cosa que es fa pública a l'efecte establit a l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3546, del 26-07-1999 (1999/6409)

RESOLUCIÓ de 14 de juny de 1999, de la Universitat Jaume I, per la qual nomena, en virtut de concurs públic, el senyor José Salvador Sánchez Garreta, professor titular d'universitat en l'àrea de coneixement de Llenguatges i Sistemes Informàtics.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3546

Data del DOGV
:   26-07-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/6409


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 14 de juny de 1999, de la Universitat Jaume I, per la qual nomena, en virtut de concurs públic, el senyor José Salvador Sánchez Garreta, professor titular d'universitat en l'àrea de coneixement de Llenguatges i Sistemes Informàtics. [1999/X6409]
  
D'acord amb la proposta formulada per la comissió constituïda per a jutjar el concurs públic convocat per Resolució de la Universitat Jaume I, d'1 de juliol de 1998, per a la provisió de la plaça de professor titular d'universitat de l'àrea de coneixement de Llenguatges i Sistemes Informàtics (concurs núm. 12/1998), i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària i altres disposicions que la despleguen, resol:
  
Nomenar el Sr. José Salvador Sánchez Garreta, professor titular d'universitat en l'àrea de coneixement de Llenguatges i Sistemes Informàtics, adscrita al Departament d'Informàtica.
  
Castelló de la Plana, 14 de juny de 1999.- El rector: Fernando Romero Subirón.
Diari Oficial de la Generalitat Valenciana


Sumari del DOGV 3551, del 02-08-1999 (1999/7178)

DECRET 108/1999, de 30 de juliol, del Govern Valencià, pel qual nomena alts càrrecs de la Conselleria d'Obres Públiques, Urbanisme i Transports.
------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/07/30/108/dof/vci/html**

### Dades del document

Número de DOGV
:   3551

Data del DOGV
:   02-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7178


Data del document
:   30-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * Conselleria Obres Públiques, Urbanisme i Transports
    * Govern Valencià

DECRET 108/1999, de 30 de juliol, del Govern Valencià, pel qual nomena alts càrrecs de la Conselleria d'Obres Públiques, Urbanisme i Transports. [1999/7178]
  
En virtut del que estableixen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del conseller d'Obres Públiques, Urbanisme i Transports, el Govern Valencià, en la reunió del dia 30 de juliol de 1999, acorda el nomenament del alts càrrecs següents de la Conselleria d'Obres Públiques, Urbanisme i Transports:
  
- Senyor Gaspar Peral Ribelles, secretari general.
  
- Senyor Pedro Marco Segura, director general d'Obres Públiques.
  
- Senyor Vicente Dómine Redondo, director general de Transports.
  
- Senyor José Mª García Zarco, director general d'Arquitectura i Habitatge.
  
Aquest decret tindrà efectes a partir del dia 1 d'agost de 1999.
  
València, 30 de juliol de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,


Còpia Permalink ELI
Diari Oficial de la Generalitat Valenciana


Sumari del DOGV 3605, del 15-10-1999 (1999/8716)

DECRET 536/1999, de 6 d'octubre, de la Presidència del Consell Metropolità de l'Horta, pel qual fa públic el cessament del senyor Bartolomé Gimeno Torres com a personal funcionari eventual (secretari personal de Presidència).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3605

Data del DOGV
:   15-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8716


Organisme emissor
:   Consell Metropolita de l'Horta

Tipus de document
:   Decret

DECRET 536/1999, de 6 d'octubre, de la Presidència del Consell Metropolità de l'Horta, pel qual fa públic el cessament del senyor Bartolomé Gimeno Torres com a personal funcionari eventual (secretari personal de Presidència). [1999/M8716]
  
Mitjançant resolució (Decret 536/1999, de 6 d'octubre) de la Presidència del Consell Metropolità de l'Horta s'ha acordat, amb efectes de 6 d'octubre d'enguany, el cessament del senyor Bartolomé Gimeno Torres, com a personal funcionari eventual d'aquesta corporació local, com a secretari personal de Presidència, de conformitat amb el que estableixen els articles 20.2 de la Llei 30/1984, de 2 d'agost, i 104.2 de la Llei 7/1985, de 2 d'abril, en haver-se produït el cessament de l'autoritat per a la qual prestava la seua funció de confiança o assessorament.
  
Cosa que es fa pública de conformitat amb el que estableix l'article 104.3 de la Llei 7/1985, de 2 d'abril.
Diari Oficial de la Generalitat Valenciana


Sumari del DOGV 3533, del 07-07-1999 (1999/5537)

Recurs contenciós administratiu número 02/11155/1997.
-----------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5537


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/11751/1997. [1999/5537]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que les senyores Carmen Viñals Ferrandis, Ana Isabel Aucejo Solano i María Carmen Melgar Terol han interposat recurs contenciós administratiu amb el número 02/11018/1997 contra Resolució director general per a la modernització de les administracions públiques de la Conselleria de Presidència de 26 de desembre de 1996 sobre modificació classificació lloc de treball.
  
Cosa que es fa pública a l'efecte establit a l'article 60 de la llei d'aquest jurisdicció.
Diari Oficial de la Generalitat Valenciana


Sumari del DOGV 3443, del 26-02-1999 (1999/837)

Rotlle d'apel·lació número 852/1997. Cèdula de notificació.
-----------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/837


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 852/1997. Cèdula de notificació. [1999/Q837]
  
La Secció Sisena de l'Audiència Provincial de València ha dictat, en el rotlle d'apel·lació número 852/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1212
  
- Presidenta: Ana Pérez Tórtola
  
- Magistrades:
  
· Carolina del Carmen Castillo Martínez
  
· Purificación Martorell Zulueta
  
València, 21 de desembre de 1998
  
La Secció Sisena de l'Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de 30 de juliol de 1997, dictada en les actuacions de judici de menor quantia número 172/1996, tramitades pel Jutjat de Primera Instància número 2 de València.
  
Han sigut parts en el recurs, com a apel·lant, la demandada María Rosa Cano Nicolás, i com a apel·lada, la demandant Cristalería Derenzi, SA.
  
Ha sigut ponent Carolina del Carmen Castillo Martínez.
  
Decisió
  
1. Estimem el recurs d'apel·lació interposat per la senyora María Rosa Cano Nicolás.
  
2. Revoquem la sentència impugnada i, en lloc seu, absolem la demandada de les pretensions deduïdes en la demanda i declarem que la quantitat reclamada de 3.000.000 de pessetes, que es deu com a conseqüència del contracte de préstec reconegut per les parts litigants, s'ha de regularitzar a càrrec dels beneficis de la societat Cristalería Derenzi, SA, que li corresponguen a la recurrent en els exercicis successius a 1992, i fer dependre la devolució del préstec dels beneficis obtinguts, i això a partir de gener de 1994.
  
3. Imposem les costes causades en la instància a la part actora, apel·lada en aquesta alçada, i no fem expressa imposició de les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Cristalería Derenzi.